Der skal spares 43 millioner kroner, og man vil kunne hente godt 12 millioner i 2012 ved at skære 27 lærerstillinger væk. -Det var det mindste ringe resultat vi kunne komme frem til. Vi skal finde 43 millioner, så det er økonomisk tvang, der er årsag til nedskæringerne på folkeskoleområdet, siger borgmester Lene Hansen til TV2/Nord. Det var et bredt flertal, som vedtog planen. Kun de to Venstrefolk Jens Arne Hedegaard og Gitte Krogh stemte imod. -Jeg er nedbøjet over det går ud over folkeskolen, som er en af vores vigtigste institutioner. Jeg gik efter et bredt forlig, og det har været en lang demokratisk proces at nå frem til det, vi gjorde i går på byrådsmødet, siger borgmesteren. Desuden kommer der et højere loft over antal børn i klasserne i overbygningen, der sker der en flytning af 7. klasserne og lærernes undervisningstid bliver sat op.

Opsummering:
Fyresedler er på vej til 27 lærere i Brønderslev efter byrådet i går vedtog en nedskæringsplan for at få budgettet til at hænge sammen.